लौखनोव/गुवाहाटी,अक्टबर 17: उट्टर प्रदेस हादोरसा सरकारनि मावफारिया बादियै हादोरसानि सिङाव थानाय एलाहाबाद नोगोरमानि मुंखौ सोलायनानै प्रायागराज मुंनि गोदान बिमुं दोनबाय।
 बे मावफारियाखौ उट्टर प्रदेस हादोरसानि गिबि मनट्रीआ थांनाय केबिनेटनि मेलाव मुं सोलायनायनि थांखि लानानै फोसावनानै होदोंमोन।
 उट्टर प्रदेस सरकारनि सुबुं फोनांजाब नेहाथारि आरो देहा बिफान्नि मनट्री सिद्दार्टा नात सिंह बिथांआ बुङोदि, बे मावथांखिखौ एलाहाबाद नोगोरमायाव थानाय समायना जारिमिन, हारिमु आरो धोरोमखौ नोजोर होनानै लानाय जादों। , प्रायागराज बिमुंखौ गोदोनि हिन्दु बिजाबआव लिरनाय दं बिथांआ बुंबादों।  गिबि मनट्री आदित्यनात बिथांआ बे मावफारियाखौ थांनाय सनिबाराव फोसावो आरो बेजों लोगोसे फैगौ जानुवारि दानाव ‘Ardh Kumbh’खौबो फालिगोन होन्ना बिथांआ मिथिहोबावो। 